Diari Oficial de la Generalitat Valenciana


Sumari del DOGV 4706, del 05-03-2004 (2004/1641)

RESOLUCIÓ de 15 de desembre de 2003, del Servei Territorial d'Indústria de Castelló, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 5 del Pla Eòlic de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4706

Data del DOGV
:   05-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1641


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 15 de desembre de 2003, del Servei Territorial d'Indústria de Castelló, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 5 del Pla Eòlic de la Comunitat Valenciana. [2004/M1641]
  
A l'efecte que es preveu en l'Acord de 26 de juliol de 2001, del Govern Valencià, pel qual s'aprova el Pla Eòlic de la Comunitat Valenciana, i d'acord amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i l'article 158 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i en l'article 4 de la Llei 2/1989, de 3 de març, d'Impacte Ambiental, se sotmeten a informació pública els documents següents que es refereixen a la zona 5 promoguda per l'empresa Proyectos Eólicos Valencianos, SA.
  
1. Pla especial d'ordenació per a la implantació de parcs eòlics, que afecta els municipis d'Arañuel, Atzeneta del Maestrat, Benafigos, Benasal, Cirat, Culla, Montán, Montanejos, Sarratella, Sierra Engarcerán, Vistabella del Maestrat i Xodos, el qual pla disposa d'una memòria justificativa, plànols d'informació i d'ordenació i determinacions modificadores del planejament municipal que estiguera vigent. En els ajuntaments afectats hi ha dipositat un exemplar del dit pla a fi que es puga consultar.
  
2. Avantprojectes dels parcs eòlics, les característiques principals dels quals, i també la relació de béns i drets afectats, s'inclouen en els annexos.
  
3. Estudi d'impacte ambiental de la zona per a la implantació de parcs eòlics.
  
Cosa que es fa pública per a coneixement general i especialment dels titulars de béns i drets afectats, perquè la documentació puga ser examinada al Servei Territorial d'Indústria de Castelló, situat al carrer de Cavallers, número 8 i que les persones interessades puguen presentar-hi les al·legacions que consideren oportunes en el termini d'un mes comptat a partir de l'endemà de la publicació d'aquest anunci.